Koronavirusi COVID-19 shënon viktimën e parë në Shqipëri, në ditën e tretë, pasi prania e virusit u zbulua zyrtarisht.



Ajo është një 73 vjeçare nga Durrësi e konfirmuar përmes analizave e prekur nga COVID 19.



Sipas Ministrisë së Shëndetësisë, gruaja ndërroi jetë mesditën e sotme (11 mars) nga komplikacionet e rënda, si pasojë e disa sëmundjeve bashkëshoqëruese kardiake dhe pulmonare.

"Pacientja 73 vjeçare e konfirmuar me COVID-19 ka ndërruar jetë pak minuta më parë (Ora 12:57) nga komplikacionet e rënda, si pasojë e disa sëmundjeve bashkëshoqëruese kardiake dhe pulmonare. 73-vjecarja vuante nga sëmundje të tjera bashkëshoqëruese: Insuficience kardiake kronike, SPOK, Nyha III, Fibrilation atrial, hypertyreisis, tatus post by pass." informoi ministria e Shendetesise.

E moshuara ishte paraqitur vetë në spitalin e Durrësit dhe po trajtohej prej datës 3 mars. Ajo kishte shfaqur përkeqësim të gjendjes shëndetësore disa ditë pas kthimit nga Bolonja e Italisë.

Mori pjese ne ceremoni mortore- Por duke mos e ditur se ka qenë e prekur nga virusi vdekjeprurës, ajo ka vijuar për disa ditë lëvizje normale në qytet, duke patur kontakt me njerëz të tjerë, madje ka raportime se ka marrë pjesë edhe në një ceremoni mortore.



Gjendja e saj shëndetësorë u përkeqësua prej mbrëmjes së djeshme, aq sa e moshuara nuk mundi të përballojë as transportimin në mesditë me autoambulancë drejt spitalit Infektiv në Tiranë.



Mjekët janë detyruar ta rikthejnë në ambientet e spitalit në Durrës, por disa minuta më vonë ajo ndërroi jetë.

Mjeket ne karantine- Stafi mjekësor që trajtoi të moshuarën është vendosur në karantinë, ndërsa masat e sigurisë u shtuan edhe në spital. Mënjëherë pas konfirmimit të viktimës, policia rrethoi me shirit hyrjen e urgjencës së spitalit duke ndaluar lëvizjen e personave të paautorizuar.

Gjithashtu flitet se në spital janë dhe dy raste të dyshuara, bëhet fjalë për një pacient të moshës 65 vjeçar dhe një 85 vjeçare, informon gazetari i Ora News, Mark Brunga.



Në një reagim, kreu i shtetit Ilir Meta u shprehu solidaritet familjarëve të viktimës, ndërsa apeloi gjithë qytetarët të tregojnë kujdes maksimal dhe të zbatojë me rigorozitet të gjitha këshillat dhe rekomandimet e autoriteteve.

Deri sot raportohen 12 persona te infektuar me koronavirus perfshi dhe te moshuaren qe humbi jeten sot ne Durres.

/Ora News.tv/